Toshkent shahar hokimligi kuchli shamol kutilayotgani sababli haydovchilarga avtomobillarni daraxt tagida qoldirmaslikni tavsiya qildi

Toshkent shahar hokimligi avtomobil egalariga murojaat bilan chiqdi.

Bugun, 2-iyul kuni Toshkentda o‘zgaruvchan ob-havo kuzatiladi.
Havo harorati kunduzi +40...+42 daraja issiq, kechasi +21...+23 darajada iliq bo‘lishi kutilmoqda.
Kunning ikkinchi yarmida sharqdan esadigan shamol tezligi soniyasiga 15—20 metrni, kuchayganida esa soniyasiga 17—22 metrgacha yetishi mumkin.
“Kuchli shamol sizga va yaqinlaringizga, mol-mulkingizga zarar yetkazmasligi uchun, bunday paytda daraxtlar va katta hajmdagi reklama banerlari ostida yurmang hamda avtomobilingizni ham daraxtlar tagida saqlamang”, — deyiladi xabarda.